P-klubi

Kevään jäsenistösitsit
2020-01-30 18:00 - 22:00 (Europe/Helsinki)
Arvoisa jäsenistö,
Kevätlukukausi on alkamassa, mikä tarkoittaa kevään jäsenistösitsien tuloa. Sitsit pidetään torstaina 30.1. klo 18 alkaen Osakuntasalilla, osoitteessa Rehtorinpellonkatu 4-6 B
Ilmoittautuminen sitseille aukeaa perjantaina 10.1. klo 12:00. Olethan nopea, jos mielit päästä sitsaamaan, sillä paikkoja on vain rajallisesti. Huomioithan, että ennen klo 12:00 tulleet ilmoittautumiset hylätään. Viimeinen ilmoittautumispäivä on 16.1. klo 12:00 mennessä, joka on myös viimeinen mahdollinen peruutuspäivä. Ilmoittautumisajan päätyttyä kaikki sitseille mahtuneet saavat sähköpostiinsa vahvistuksen sitseille pääsemisestä sekä maksuohjeet. Sitsien hinta on 12/10€, juomavalinnasta riippuen. Sitsien päätyttyä suuntaamme jatkoille Lyniin!
Sitseille voi ilmoittautua osoitteessa: https://forms.gle/nVmiDtNXWLM32g5Q9
On korkea aika päästä ulkoiluttamaan haalareita pyhien jälkeen, joten sinistä päälle ja menoks!

Viini & valitus
2019-12-10 17:00 - 20:00 | Toimisto, Rehtorinpellonkatu 4B, Turku, 20500, Finland
Eikö kursseilla kaikki ole mennyt ihan putkeen? Ylittiko jokin kurssi suurimmatkin toiveesi? Kolottaako viinihammastasi? On taas aika syksyn viinin ja valituksen, joten saavu siis toimistolle siemailemaan viiniä ja antamaan risuja ja ruusuja syksyn kursseista!
Illan tarkoituksena on kerätä rehellistä palautetta valtio-opin ja poliittisen historian syksyn luentokursseista, ja saadun palautteen avulla kehitetään kurssien sisältöä ja parannetaan opintojen laatua. Tapahtuman kautta voi siis konkreettisesti vaikuttaa opintoihin!
Rakentavan keskustelun ja hilpeän tunnelman luomiseksi tarjolla on viiniä, alkoholittomia virvokkeita ja pientä naposteltavaa, sekä tietenkin loistavaa klubilaista seuraa. Ilta alkaa lyhyellä taustoituksella syksyn ajankohtaisista koulutuspoliittisista aiheista, jonka jälkeen iltaa jatketaan viiniä tai muuta juomaa siemaillen palautteen antamisen lomassa. Paikalle voi tulla myös muuten vain hengailemaan, vaikka kursseista ei olisi sanottavaakaan.
MITÄ: Viini & valitus
MISSÄ: Toimisto
MILLOIN: ke 10.12. klo 17.00

P-klubin pikkujoulusitsit
2019-12-07 19:00 - 23:30 | Lex Kirkkotie, Kirkkotie 15-19, Turku, 20540, Finland
Arvoisa jäsenistö,
P-klubi juhlistaa jälleen syyskauden päättymistä ja joulun lähestymistä perinteisten pikkujoulusitsien merkeissä!
Sitsit järjestetään lauantaina 7.12. kello 19.00 alkaen Kirkkotiellä.
Sitsit maksavat 10/12 € riippuen juomavalinnastasi. Maksuohjeet lähetetään myöhemmin mukaan mahtuneille.
Vaikka et mahtuisi mukaan sitseille, niin ei huolta, sillä jatkot Kirkkotiellä ovat avoimet koko jäsenistölle!
Pikkumustat sekä puvut esiin, tonttulakit päähän ja Kirkkotielle!

Suomi 102 -juhlavastaanotto
2019-12-06 18:00 - 23:00 | Toimisto, Rehtorinpellonkatu 4B, Turku, 20500, Finland
Jokaisen nurkkanationalistin ja kaappipatriootin lempipäivä on täällä! Tule sytyttämään sinivalkoiset kynttilät Toimiston ikkunalaudalle itsenäisyytemme kunniaksi.
“Oi Suomi, katso, sinun päiväs koittaa,
Yön uhka karkoitettu on jo pois,
Ja aamun kiuru kirkkaudessa soittaa,
Kuin itse taivahan kansi sois.
Yön vallat aamun valkeus jo voittaa.
Sun päiväs koittaa, oi synnyinmaa.”
Tervetuloa P-klubin järjestämään Suomi 102 -juhlavastaanottoon. Toimistolle voi kokoontua katsomaan Linnan juhlia perjantaina 6.12. Paikalle suo saapua kello 18.00 alkaen. Mitä itsenäisyys sinulle merkitsee? Kenen iltapuvun helma tallotaan? Kuka unohtaa avecinsa? Tule ottamaan selvää!
Juhlan luonteen mukaisesti pukukoodina tumma puku ja akateemiset kunniamerkit. Iltajuhlissa on tarjolla sesongin antimia sormisyötävien muodossa. Menu julkaistaan tapahtuman lähestyessä.
Tervetuloa juhlistamaan maamme satakaksivuotista itsenäisyyttä p-klubilaisittain Toimistolle perjantaina 6.12.2019 kello 18 eteenpäin.

P-klubin ja oppiaineiden pikkujoulut
2019-12-03 17:00 - 21:00 | Toimisto, Rehtorinpellonkatu 4B, Turku, 20500, Finland
Voiko pikkujouluja olla koskaan liikaa? Ei tietenkään!
Joulumielen nostattamiseksi P-klubin koulutuspoliittinen sektori järjestää jäsenistön ja oppiaineiden henkilökunnan yhteiset pikkujoulut. Tiistaina 3.12. toimistolta löytyykin lämminhenkistä joulutunnelmaa sekä rentoa yhdessäoloa kera jouluisen tietovisan, glögiä ja joulutorttuja, tule siis paikalle!
Toimiston jouluhuumasta iltaa voi vapaasti jatkaa Proffan kellariin. Tervetuloa virittäytymään jouluiseen tunnelmaan ja laittamaan päättyvä lukukausi pakettiin!

P-klubin sääntömääräinen syyskokous
2019-11-28 17:00 - 23:30 | Turku-sali, Rehtorinpellonkatu 4A, Turku, Finland
Tervetuloa Turun yliopiston Politiikan tutkimuksen klubi ry:n sääntömääräiseen syyskokoukseen!
Tilaisuus pidetään torstaina 28.11. klo 17:00 alkaen Turku-salissa (Yo-talo A). Kokouksessa käsitellään yhdistyksen sääntömääräiset asiat, kuten hyväksytään vuoden 2020 toimintasuunnitelma, talousarvio sekä valitaan ensi vuoden hallitus ja toimijat. Syyskokouksen yhteydessä pidetään myös Yliopistovalmennuksen yhtiökokous.
Vuoden 2020 suunnittelua varten järjestämme kaksi toimintasuunnitelman suunnitteluiltaa. Ensimmäinen TOSU-ilta järjestetään tiistaina 12.11. klo 17:00 ja toinen torstaina 14.11. klo 17:00 Toimistolla. Jos haluat vaikuttaa klubin ensi vuoden toimintaan, niin saavu paikalle!
P-klubin jäsenet voivat etukäteen yksin tai yhdessä valmistella ja esittää kirjallisia ponsia eli toimenpide-ehdotuksia alkavan vuoden hallitukselle.
Syyskokouksessa on tarjolla pientä purtavaa ja juotavaa!

P-Lexit
2019-11-26 22:00 - 23:30 | Heidi’s Bier Bar, Aurakatu 14, Turku, 20100
Vaikka syksyn pimeys on jo ottanut Turun syleilyynsä, on aika kaivaa esiin kesän jäljiltä pölyttyneet plehat, heittää ne naamalle ja suunnata askel kohti Heidi’s Bier Baria. Suomen hemaisevan jalkapallomenestyksen vuoksi P-klubin ja Lexin legendaaristen P-Lexien teemana toimii tänä vuonna EM-kisaturisti, joten nyt suomilippu niskaan ja palloliiton huivi kaulaan! Mukaan tulee ottaa myös ehdottoman kova bilemoodi. Laita kalenteriisi välittömästi ylös tiistai 26.11. klo 22:00, sillä tuolloin Heidi’sin tanssilattialla räjähtää!
Lipun näihin vuoden kovimpiin karkeloihin voit hankkia itsellesi 3 euron hintaan joko ennakkoon tai baarin ovelta. Huomaathan, että ennakkolippuina toimivia haalarimerkkejä on vain rajoitettu erä. Jos haluat saada tämän upean merkin koristamaan haalareitasi, olethan nopea!

P-Lexit 2019: Alkuralli
2019-11-26 18:00 - 22:30 | Lex Kirkkotie, Kirkkotie 15-19, Turku, 20540, Finland
Viime vuonna menestyksekkäästi lanseerattu P-LEXIT ALKURALLI saa jatkoa! Tiistaina 26.11. klo 18 p-lexiläiset kokoontuvat Kirkkotielle käynnistämään illan hyvän seuran ja juoman parissa.
Tapahtumaan ilmoittaudutaan pareittain, joista muodostetaan paikan päällä 4 hengen ryhmät. Näissä ryhmissä kilpaillaan erilaisissa hupilajeissa ja illan päätteeksi kruunataan ALKURALLIN KUNINGASTIIMI! Tänä vuonna on luvassa myös äärimmäisen jännittävä SUPER FINAALI, jossa viime vuoden voittajat kamppailevat tämän vuoden voittajia vastaan alkurallien absoluuttisesta herruudesta. Rallien jälkeen ilta jatkuu Heidi’s Bier Barissa luonnollisesti virallisten P-LEXIEN tahtiin!
Lysti maksaa 10 euroa parilta. Ilmoittautumisen yhteydessä on myös mahdollista lunastaa itselleen haluttu haalarimerkki kolmen euron hintaan, joka toimii pääsylippuna virallisille jatkoille. Itse Alkuralli-lipun hinta sisältää ohjelman Kirkkotiellä, juomista, aitoa tutustumista molemmin puolin kanssabailaajiimme ja tietysti parhaimman mahdollisen kick startin legendaarisille P-lexeille!
Ilmoittautuminen tapahtuu Google Formsin kautta 13.11. klo 12 alkaen. Molemmille ainejärjestöille on varattu 16 parilippua. Ilmoittautumisen ohessa tulee ilmoittaa myös tiimin nimi sekä haalarimerkkien lukumäärä.

Liikuntaekskursio avantouimaan
2019-11-25 17:00 - 21:00 | Villa Järvelä Oy, Järveläntie 133, Lieto, 20540
Se tulee taas, nimittäin P-klubin liikuntaekskursio!
Maanantaina 25.11. suuntaamme Littoisten järven rannalla sijaitsevalle idylliselle Villa Järvelälle virkistäytymään avantouinnin ja saunomisen, sekä paljussa lokoilun parissa. Osallistuminen ei vaadi ilmoittautumista etukäteen. Lisää Villa Järvelästä voit lukea kartanon internetsivuilta http://villajarvela.blogspot.com/p/avanto.html.
Saunominen ja uiminen kustantaa 7 euroa, paikanpäällä kelpaa kortti ja käteinen.
Mukaan tarvitset uimapuvun ja pyhkeen, lisäksi suositeltavaa on ottaa mukaan suihkutossut ja omat eväät (makkaraa tms. takkatulen äärellä paistettavaa) saunan jälkeiseen istuskeluun. Kartanolta löytyy myös kahvio.
Paikalle pääset helpoiten busseilla 2B ja 2C, kartanoa lähimpänä on pysäkki nro 6374. Halukkaiden kanssa suoritamme yhteislähdön akateemisen Hesen luota Hämeenkadulta klo 16.00. Hyppäämme sieltä 16.07 ohi hurahtavan 2C bussin kyytiin.

Väittelyilta
2019-11-19 18:00 - 23:00 | Toimisto, Rehtorinpellonkatu 4B, Turku, 20500, Finland
Tervetuloa tuttuun ja turvalliseen P-klubin väittelyiltaan. Kyseisessä kahinassa ratkaistaan ainejärjestön kuninkuus mitä viekkaimmassa lajissa eli väittelyssä.
Tuttuun tapaan aiheet liikkuvat mitä leveimmässä sfäärissä, parempi siis varautua väittelemään kaikesta ja kaikkia vastaan! Esimerkkeinä annettakoon, kuuluuko ananas pizzaan? Kissat vai koirat? Pitäisikö Suomen voittaessa jääkiekon MM-kultaa järjestää seuraavana päivänä kansallinen vapaapäivä?
Tilaisuus järjestetään P-klubin toimistolla ja voittajalle on luvassa mainetta ja kunniaa!

Alumni Speed-Dating
2019-11-18 18:00 - 21:00 | Kampuskappeli
Se tulee taas: P-klubin työelämäilta! Näin syksyn iltojen hämärtyessä on hyvä tilaisuus päästä tutustumaan P-klubin menneiden vuosien opiskelijoihin ja kuulemaan heidän kokemuksiaan työmaailmasta!
Tarkoituksena on viime vuoden mallin mukaan muodostaa opiskelijoista alumnien määrää vastaava määrä ryhmiä. Illan aikana ryhmät kiertävät alumnien pisteitä ympäri. Näin opiskelijat pääsevät keskustelemaan alumnien kanssa juuri niistä asioista, jotka heitä askarruttavat työllistymisessä ja työelämässä. Lopuksi on aikaa keskustella sen alumnin kanssa, jolta haluaisit kysyä lisää tai keneltä haluaisit lisätietoa tietystä työpaikasta. Toivomuksena on, että opiskelijat miettisivät kysymyksiä alumneille jo etukäteen, jotta tapahtuma pysyisi mahdollisimman hyvin aikataulussa.
Alumnit julkistetaan myöhemmin tapahtumassa!
Ilta järjestetään Kampuskappelissa maanantaina 18.11. klo 18 eteenpäin. Tilaisuudessa tarjolla pientä syötävää ja juotavaa. Huomaathan, että Kampuskappeli on alkoholiton tila.
Tervetuloa!

TOSU-ilta
2019-11-14 17:00 - 19:00, 2019-11-12 17:00 - 19:00 | Toimisto, Rehtorinpellonkatu 4B, Turku, 20500, Finland
Koko jäsenistömme on tervetullut suunnittelemaan P-klubin toimintaa vuodelle 2020!
Toimintasuunnitelma on yhdistyksen ja hallituksen ohjenuora, jossa määritellään tapahtumat, toimenpiteet ja muut asiat, joita yhdistyksen ja sen hallituksen tulee toteuttaa toimintavuoden aikana. Tosua suunnitellaan kahtena iltana marraskuussa, tiistaina 12.11. kello 17 alkaen ja torstaina 14.11. kello 17 alkaen. Toimintasuunnitelma ja talousarvio hyväksytään yhdistyksen sääntömääräisessä syyskokouksessa torstaina 28.11.
Toivomme, että kaikki kiinnostuneet tulevat paikalle Toimistolle linjaamaan toimintasuunnitelmaa suunnitteluiltoihin, jotta itse syyskokous olisi vaivattomampi. Toimintasuunnittelman muokkaaminen on toki mahdollista myös syyskokouksessa.
Tervetuloa kaikki paikalle!

Kulttuuriekskursio
2019-11-13 16:30 - 20:30 | Turun Kuvataidekoulu, Ratapihankatu 18, Turku, 20100, Finland
Onko viimeisestä kuvaamataidontunnista jo hetki aikaa? Tekisikö mielesi maalata, mutta et omaa siihen tarvittavia välineitä? Ei hätää sillä tämän syksyn kulttuuriekskursion kohteena on Turun kuvataidekoulun järjestämä ohjattu maalauskurssi! Kurssilla maalaamme omat taulut akryyliväreillä haluamastamme aiheesta ammattilaisen ohjauksella.
Maalauskurssi järjestetään 13.11. kello 16.30-20.30. Kurssi järjestetään kuvataidekoulun tiloissa osoitteessa Ratapihankatu 18, 20100 Turku. Kurssi sisältää maalaustarvikkeet, värit, ohjauksen sekä kahvitarjoilun.

P-klubi XLIV
2019-11-08 19:00 - 23:30 | Panimoravintola Koulu, Finland
Tervetuloa viettämään Turun yliopiston Politiikan tutkimuksen klubi ry:n XLIV vuosijuhlia perjantaina 8. marraskuuta Panimoravintola Kouluun. Juhlallisuudet alkavat kutsuvieraiden Cocktail-tilaisuudella kello 17.30 Tilausravintola Piazzassa. Pääjuhlaa vietetään Panimoravintola Koulun toisessa kerroksessa, Bellman-salissa kello 19.00 alkaen. Pääjuhlasta jatkamme Kirkkotielle bussikuljetuksilla puolen yön jälkeen. Jatkot alkavat virallisesti kello 00.45 ja sinne ovat tervetulleita myös ne jäsenet, jotka eivät osallistu pääjuhlaan.
Seuraavana päivänä lähdemme viettämään akateemista silliaamiaista salaiseen paikkaan X.
Bussikuljetus lähtee Assarin ullakon edestä (Rehtorinpellonkatu 4 A) tasan kello 10.00. Olethan ajoissa!
Sillikselle on mahdollista osallistua, vaikka ei osallistuisikaan vuosijuhlien pääjuhlaan. Tässä tapauksessa ilmoittauduthan sähköpostiosoitteeseen festikset@gmail.com.
Sitova ilmoittautuminen vuosijuhlille aukeaa 10.10. kello 12 ja päättyy keskiviikkona 23.10. kello 12. Ilmoittautumislinkki:
https://forms.gle/rA6ZejJdmCJeWucs6
Täytäthän tiedot huolella!
HUOM! Jos tulet juhliin avecin kanssa, ilmoittauduttehan samalla ilmoittautumislomakkeella.
Illalliskortin hinta on P-klubin jäsenille 80 euroa ja alkoholiton 65 euroa.
Muille kuin jäsenille (myös alumneille) illalliskortti maksaa 90 euroa ja alkoholiton 75 euroa.
Lisäksi on mahdollista valita kannatuskortti, jonka hinta on 100 euroa. Kaikki korttivaihtoehdot sisältävät akateemisen silliaamiaisen sekä bussikuljetukset.
Erikseen maksettuna silliaamiainen maksaa 10 euroa.
Tarkemmat maksuohjeet tulevat sähköpostiin ilmoittautumisen jälkeen.
Jos ilmenee jotain kysyttävää, laitathan viestiä osoitteeseen festikset@gmail.com.
Sydämellisesti tervetuloa juhlimaan ainejärjestömme 44-vuotista taivalta loistavassa seurassa!
Juhlavastaavanne,
Liina Nurmi ja Julianna Reunanen

Vujuaskartelu
2019-11-05 17:00 - 21:00 | Toimisto, Rehtorinpellonkatu 4B, Turku, 20500, Finland
Vuosijuhlat lähenevät kovaa vauhtia, joten on vujuaskartelun aika! Tervetuloa toimistolle luomaan vujujen ja silliksen visuaalista ilmettä sekä nauttimaan vujuviikon fiiliksestä. Luvassa mm. silittämistä ja muuta mukavaa!
Be there!

Syysristeily
2019-11-03 08:30 - 2019-11-04 07:30 | Itämeri
LAIVAL!!!!!!!!
Jälleen on tullut se aika vuodesta, kun klubilaiset suuntaavat viettämään jo perinteeksi muodostunutta laivaseminaaria Itämeren aalloille.
Irtautuminen laiturista tapahtuu kello 8.45, mutta satamassa tulee olla paikalla tuntia ennen. Paluu Turkuun on seuraavana päivänä kello 7.35. Itämeren aalloilla osallistujia keinuttaa tänä vuonna M/S Amorella.

Kopotoimikunta
2019-10-31 17:00 - 20:00 | Toimisto, Rehtorinpellonkatu 4B, Turku, 20500, Finland
Hei jäsenistö!
P-klubin koulutuspoliittinen sektori järjestää 31.10. kopotoimikunnan poliittisen historian ja valtio-opin pääsykokeesta.
Poliittisella historialla ja valtio-opilla on tällä hetkellä yhteinen pääsykoe, ja opiskelijat valitsevat vasta ensimmäisen opintovuoden keväällä pääaineensa. Oppiaineiden henkilökunta on ehdottanut, että pääsykokeesta tehtäisiin taas erillinen eli opiskelijat hakisivat suoraan joko poliittiseen historiaan tai valtio-oppiin taas keväästä 2021 eteenpäin. Tämä pääsykoeuudistus ei kuitenkaan vaikuttaisi yhteisiin perusopintoihin sekä vapaa pääaineenvaihtomahdollisuus säilyisi ennallaan.
Illan tarkoituksena on keskustella yhdessä uudistuksesta ja valmistella P-klubin kanta poliittisen historian ja valtio-opin oppiaineiden henkilökunnalle. Tätä kantaa käytetään poliittisen historian ja valtio-opin pääaineopiskelijoiden äänenä. Nyt on tilaisuus päästä kertomaan mielipiteesi, joten tule paikalle ja vaikuta äänelläsi!
Tarjolla myös pientä syötävää ja juotavaa, tervetuloa!

Edustajistovaalipaneeli
2019-10-31 12:00 - 14:00 | Arcanum
P-klubi järjestää TYY:n edustajistovaaleihin liittyen vaalipaneelin torstaina 31.10. kello 12-14. Tilaisuus järjestetään Turun yliopistolla Arcanumin luentosalissa Arc1.
Vaalipaneelissa ehdokkaat pääsevät ääneen ja kertomaan omia mielipiteitään koskien ylioppilaskunnan toimintaa ja tulevaisuutta.
Tervetuloa paikalle kuuntelemaan ehdokkaita ja nauttimaan keskustelusta!

P-klubin juhlajulkaisutoimikunta
2019-10-30 17:00 - 20:00 | Toimisto, Rehtorinpellonkatu 4B, Turku, 20500, Finland
P-klubi saavuttaa ensi vuonna kunnioitettavan 45 vuoden iän, ja sen kunniaksi vuoden aikana toimitetaan 45-vuotisjuhlajulkaisu. Lisäksi 50-vuotisjuhlat lähestyvät kovaa vauhtia, joten juhlajulkaisuja täytyy suunnitella kaksin kappalein!
Nyt onkin aika kerätä toimikunta tämän julkaisun toteuttamiseksi ja mukaan toivotaan runsaasti klubilaisia. Tilaisuudessa on mahdollisuus ilmaista halukkuutensa osallistua toimikunnan työhön, tai vaikka vain tulla paikalle kuulemaan mistä on kyse.
Toimikunta aloittaa työnsä keväällä ja julkaisu ilmestyy syksyn 2020 aikana.
Lyhyesti…
Mitä: Juhlajulkaisutoimikunta
Missä: P-klubin toimistolla keskiviikkona 30.10. kello 17:00 alkaen
Tervetuloa mukaan tuottamaan tätä perinteikäistä julkaisua!

Kalja vai Kepponen -bileet
2019-10-29 22:00 - 23:30 | Nightclub Marilyn, Turku, Finland
Halloween lähestyy, oletko valmis??
Nyt on aika kaivaa luurangot kaapista ja päästää sisäinen demonisi valloilleen kun Kalja vai kepponen -bileet valtaavat Lynin tanssilattian! P-klubi ja Elsa Turku löivät hynttyyt yhteen ja järjestävät syksyn karmivimmat bileet tiistaina 29.10. Night Club Marilynissa!
Näissä kemuissa luudalla lentämisen lisäksi jalkojaan voi verrytellä tanssilattialla ja janonsa sammuttaa mitä erilaisimpien keitosten voimalla. Teemaan sopiva pukeutuminen on toivottavaa, mutta paikalle voi saapua myös jokaisen opiskelijan ihmeasussa, haalareissa.
Baarin ovet aukeavat kello 22, ja nopeimmille on luvassa upeaakin upeampi haalarimerkki!

Neighbours From Hell
2019-10-29 18:00 - 23:00 | Toimisto, Rehtorinpellonkatu 4B, Turku, 20500, Finland
Toimistonaapurit kohtaavat jälleen toisensa Pyhäinpäivää edeltävällä viikolla Neighbours From Hellin merkeissä. Tänä vuonna juhlat järjestää P-klubi ja toivotammekin tervetulleeksi kaikki ELSAn, Kannan, Kritiikin ja Lexin jäsenet! Kyllä, luit oikein, toimistojen bilevahvuuteen on liittynyt myös Lex ry:n toimisto, joten naapurirakkautta on luvassa kahdessa eri kerroksessa! Juhlinta alkaa toimistoilla Yo-talo B:n ensimmäisessä ja toisessa kerroksessa kello 18:00 ja päättyy 23:00.
Ohjelmassa on luvassa juhlintaa, poikkitieteellistä tutustumista sekä tottakai perinteinen järjestöjen välinen viesti. Mukaan kannattaa varata myös pikkurahaa, jos halajat ostaa järjestöjen kannatustuotteita.
Paikan päälle sopii saapua haalareissa ja tanssikengät jalassa, sillä toimistoilta suunnataan tapahtuman virallisille jatkoille Lyniin vuoden karmivimpiin bileisiin!
MITÄ: Neighbours From Hell
MILLOIN: Tiistaina 29.10 klo 18 ->
MISSÄ: YO-talo 4 B toimistot
MIKSI: Koska naapurirakkaus ja bilettämine! ♥

P-klubin liikuntaekskursio vaeltamaan
2019-10-25 16:00 - 2019-10-26 10:00 | Pyhän Katariinan Polut, Mastotie 58, Kaarina, 20760, Finland
Luonnossa oleskelu on tutkitusti psyykkeelle ja terveydelle hyväksi, ja syksyn ensimmäinen liikuntaekskursio suuntaakin Varsinais-Suomen kuvankauniiseen luontoon.
Liikuntaekskursiolla lähdemme Kaarinaan kiertämään Pyhän Katariinan retkeilyreittejä. Ekskursio järjestetään pe 25.10. ja halukkaiden on mahdollista myös yöpyä Vaarniemen laavulla.
Teemme yhteislähdön retkelle P-klubin toimistolta alustavasti klo 16, josta siirrymme Föli-bussin kuljettamana Kaarinaan reitin alkupäähän. Reitin pituus on n. 5 kilometriä ja reitti vaihtelee helppokulkuisesta hieman haastavampaan maastoon. Päätämme retken Vaarniemen näköalatornille ja laavulle, jossa valmistamme vielä yhdessä retki-illallisen ja nautimme syysillasta nuotion loimussa.
Illan päätteeksi voit poistua laavulta kotiin; laavulta lähimmälle bussipysäkille on matkaa n. 2 km hiekkatietä pitkin. Halukkaat voivat myös jäädä laavulle yöksi ja lähteä vasta aamulla kotia kohti. Huomioi kuitenkin että yöpyminen ulkona lokakuun lopussa vaatii jo hieman enemmän urheilumieltä, sekä asiaankuuluvan varustuksen.
Ekskursiolle osallistuminen ei kuitenkaan vaadi aikaisempaa kokemusta vaelluksista tai retkeilystä. Mikäli olet epävarma mistään ekskursioon liittyen, ota rohkeasti yhteys liikuntavastaavaan (oepitk@utu.fi), niin saadaan kyllä yhdessä asiaan selvyys.
Mukaan pääset ilmoittautumaan 20.10. asti seuraavasta linkistä:
https://docs.google.com/forms/d/1wtNwQ8q3pOtkMrfjjhL1RHc4zvjR-5JQPXRmPGt9YEo/edit
Mitä: P-klubin liikuntaekskursio
Misä: Kaarinan Vaarniemessä, Pyhän Katariinan retkeilyreitistöllä
Millon: 25.-26.10.
Kui pal: 7 euroa (omilla eväillä ilmainen) + Föli-liput
Kui: No go mettäs o ihmise hyvä ol!

Jeesaa naalia -bileet
2019-10-24 22:00 - 23:30 | Nightclub Marilyn, Turku, Finland
Jeesaa naalia?!
Kolottaako kaljahammasta? Huolestuttaako ekosysteemin monimuotoisuuden rappeutuminen? Ei hätää, sillä nyt sinulle on tarjolla mahdollisuus helpottaa näitä molempia tuskia samalla kerralla!
Tule P-klubin ja Synapsin yhteisbileisiin Night Club Marilyniin torstaina 24.10. Bileet toimivat aiemmin päivällä pidettävän Ilmasto- ja ympäristöseminaarin jatkoina ja luonnonsuojelun hengessä lipputuloista lahjoitetaankin 1€/myyty lippu lyhentämättömänä WWF:n naalinsuojelutyöhön! Nopeimmille Naali-faneille on luvassa myös upea haalarimerkki!
On siis aika Jeesata naalia!
MITÄ: Jeesaa naalia -bileet
MILLOIN: torstaina 24.10. klo 22 –>
MISSÄ: LYNI
MITÄ MAKSAA: 4€, josta 1€ lahjoitetaan naalien suojeluun
MIKSI: Koska eläintenoikeudet ja kalja!

Ilmasto ja ympäristö -seminaari
2019-10-24 12:00 - 18:00 | Educarium, Assistentinkatu 5, Turku, 20014, Finland
Turun YK-yhdistys, P-Klubi, Synapsi, AIESEC ja TYYn kehitysyhteistyösiipi järjestävät yhteistyössä seminaarin osana TYYn kestävän kehityksen viikkoa.
24.10.2019 vietetään kansainvälistä YK:n päivää! Seminaarin aiheet kietoutuvat vahvasti YK:n kestävän kehityksen tavoitteisiin, ilmastonmuutokseen ja ympäristön suojeluun.
Ohjelma:
12:00-12:45 AIESEC Suomen Kansallisen toimikunnan puheenjohtaja Diego Felizola: United Nations and the Agenda2030 Sustainable Development Goals (enganniksi)
13:00-13:45 Turun yliopiston biodiversiteettiyksikön professori Ilari Sääksjärvi: Luonnon köyhtyminen haastaa ihmiskunnan
14:00-14:45 Turun kaupunkiympäristölautakunnan puheenjohtaja ja Baltic Area Legal Studies osaamiskeskuksen tutkija Saara Ilvessalo: Kuka säätelee Itämerta?
15:00-15:45 Sea and Maritime Studies apulaisprofessori Tuomas Räsänen: Ympäristöhistoria
Seminaarin luennoista on mahdollista saada luentopassimerkintä oikeustieteellisen (ohje suorittamiseen https://opas.peppi.utu.fi/fi/opintojakso/OTMV2012/988) ja humanistisen tiedekunnan luentopassiin. Luonnontieteiden ja tekniikan tiedekunnan opiskelijoilla on mahdollisuus vastuuopettajan kanssa sovittaessa hyödyntää luentoja osana seuraavia opintojaksoja: MAAN6501 Maantieteen vierailijaseminaari sekä BIOL5200 Research Seminar in Biology.
Seminaarin jälkeen järjestetään kestävän kehityksen työpaja kello 16 alkaen. Työpajaa ohjaa AIESEC Turun toimijat, sekä vapaaehtoiset. Lisätietoa työpajasta tulossa pian!
Seminaarin aikana klo 12-16, Educariumin aula toimii järjestötorina, jolla pääset tapaamaan seuraavia järjestöjä:
– AIESEC Turku
– Taksvärkki ry
– Plan Turku
– SONDIP
– Luonto-Liiton Varsinais-Suomen piiri
Seminaariin on vapaa pääsy. Lämpimästi tervetuloa!
Tämä asiakirja on tuotettu Euroopan unionin rahoitustuella. Tämän asiakirjan sisällöstä vastaa tuensaaja, eikä sen voida missään olosuhteissa katsoa heijastavan Euroopan unionin kantaa.

Vujutanssiharjoitukset
2019-10-22 17:00 - 19:00 | Turku-sali, Rehtorinpellonkatu 4A, Turku, Finland
Onko vanhojen tansseista jo aikaa? Onko sinullakin kaksi vasenta jalkaa? Ei hätää!
Vuosijuhlassa tanssittavia tansseja, kuten valssia, tangoa ja foxia, on mahdollista tulla harjoittelemaan tiistaina 22.10. klo 17.00 alkaen Turku-saliin. Meitä tulevat opettamaan lavatanssiopettajat Merja ja Kari Filpus!
Jos siis uskot tarvitsevasi apua tanssiaskelien kanssa, nähdään Turku-salissa!

Kostajaiset
2019-10-17 16:00 - 23:30 | Laitospuisto
Uusliberalismin tuulten mukana P-klubin nuori uudistusvoima Liike HETI on ajanut KELA:n alasajon onnistuneesti maaliin. Yliopisto-opiskelusta on tullut mahdotonta ilman työssäkäyntiä, ja opiskelijoiden on aika palata työelämään. Vanhempien opiskelijoiden on nyt aika ottaa lapio kauniiseen käteen ja siirtyä OIKEISIIN töihin! Työ on parasta sosiaaliturvaa!
MITÄ: Kostajaiset 2019
MISSÄ:Laitospuisto
MILLOIN:17.10.2019 klo 16.00
MUKAAN: Oikeisiin töihin sopivat vaatteet, omia virvokkeita, reipas mieli, kelakortti
Lisätietoa:
VÄTKÖT TYY:n saunalla, jatkot lynis, jatkojen jatkot toimistol, jatkojen jatkojen jatkot tentis.

Peli-ilta
2019-10-02 17:00 - 22:00 | Turku-sali, Rehtorinpellonkatu 4A, Turku, Finland
Arvon klubilaiset! Syksy on alkanut hiljalleen laskeutua kotoisan Turun ylle. Parempi siis hakea Arkadianmäeltä muutama ylimääräinen torkkupeitto ja hipsiä sisälle lämpimään! No ei sentään, torju kaamosmasennusta tehokkaasti tulemalla klubin syksyn peli-iltaan kisaamaan suosikki lautapeleissä!
Kyseiset lautapelimittelöt pidetään Turku-salissa keskiviikkona 2.10. kello 17 alkaen. Tulethan siis paikalle viihtymään hyvässä hengessä!
Tarjolla on pientä purtavaa ja juotavaa. Muistathan, että tapahtuma on alkoholiton.
Tervetuloa!

P-klubin ulkomaanekskursio Prahaan
2019-09-20 09:00 - 2019-09-25 20:00 | Praha
Tänä vuonna P-klubin ulkomaanekskursio suuntautuuu Prahaan! Praha on tunnetusti historiallisesti merkittävä, viihtyisä ja kaunis kaupunki. Matkan aikana perehdymme Keski-Euroopan helmen saloihin tutustumalla työelämäkohteisiin ja kulttuuriin!
Matkaan lähdetään Helsinki-Vantaan lentokentältä perjantaina 20.9. ja paluu on keskiviikkona 25.9. Ekskursion hinta on noin 250€ sisältäen suorat lennot ja majoituksen hostellissa.
Pakkaa siis kassiin hammasharja, passi sekä pyyhe ja suuntaa kohti Prahaa!

P-klubi vs. Eduskunnan Urheilukerho jalkapallo-ottelu
2019-09-19 09:00 - 17:00 | Helsinki, Finland
Perinteinen ystävyysottelu Eduskunnan Urheilukerhoa vastaaan koittaa jälleen syyskuun 19. päivä. Peli pelataan Töölön pallokenttä 2:lla klo 12-13. Pelin jälkeen on hetki aikaa siistiytyä ja ruokailla, jonka jälkeen klo 15-17 vierailemme eduskunnassa ja pääsemme keskustelemaan siellä työskentelevien virkamiesten kanssa. Mukaan ovat tervetulleita niin otteluun osallistuvat pelaajat kuin kannustusjoukotkin!
Ilmoittautuminen ekskursiolle päättyy 16.9. klo 23. Ilmoittautumaan pääset seuraavasta linkistä:
https://docs.google.com/forms/d/e/1FAIpQLSfDtI0__x0PJS0XALoIxXctv3L9h791LMy_BxJW6HP0ySMOdg/viewform?usp=sf_link
7.9. saakka voit ilmoittautumisen yhteydessä tilata itsellesi bussilipun Turusta Helsinkiin. Bussilipun tilaaminen on sitova. Yhteistä paluukuljetusta Turkuun ei järjestetä.
Alustava aikataulu:
klo 9-11 bussimatka Turusta Helsinkiin
klo 12-13 Eduskunnan Urheilukerho vs. P-klubi ystävyysottelu Töölön pallokentällä
klo 15-17 vierailu eduskunnassa
